
Ministru kabineta sēdes protokollēmums

Rīkojuma projekts "Par Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” investīcijas 2.1.2.1.i. “Pārvaldes centralizētās platformas un sistēmas” projekta “Nacionālā digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)” pases, centralizētās funkcijas vai koplietošanas pakalpojumu attīstības plānu apstiprināšanu"

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Pieņemt zināšanai un atbalstīt, ka Valsts reģionālās attīstības aģentūrai pēc projekta “Nacionālo digitālo pakalpojumu koplietošanas centrālā platforma klientcentrētiem un proaktīviem e-pakalpojumiem sabiedrībai (Latvija.lv)” pabeigšanas, lai nodrošinātu projektā izstrādāto informācijas un komunikācijas tehnoloģiju (turpmāk - IKT) sistēmu darbību, nepieciešamas 8 jaunas amata vietas no 2026.gada 1.jūnija. Jautājumu par papildus nepieciešamajiem līdzekļiem 8 jaunu amata vietu nodrošināšanai izskatīt atbilstoši likumprojekta “Par valsts budžetu 2026. gadam un budžeta ietvaru 2026., 2027. un 2028. gadam" sagatavošanas grafikam.
· 4. Vides aizsardzības un reģionālās attīstības ministrijai, veicot saskaņošanu valsts informācijas sistēmu attīstīšanas aktivitātēm,  kas paredzētas Eiropas Savienības Atveseļošanas un noturības mehānisma plāna 2. komponentes "Digitālā transformācija" reformas 2.1.2.r "Valsts IKT resursu izmantošanas efektivitātes un sadarbspējas paaugstināšana" investīcijas 2.1.2.1.i. "Pārvaldes centralizētās platformas un sistēmas" projektos vai Eiropas Savienības 2021. - 2027. gada plānošanas perioda fondu projektos, nodrošināt tādu darbību iekļaušanu atbilstošos projektos, kas izpilda Ministru kabineta 2022. gada 6. septembra noteikumu Nr. 561 “Grozījumi Ministru kabineta 2021. gada 28. septembra noteikumos Nr. 652 “Gada pārskata sagatavošanas kārtība”” 1.28. un 1.29. apakšpunkta izpildi.
· 5. Vides aizsardzības un reģionālās attīstības ministrijai sadarbībā ar Valsts reģionālās attīstības aģentūru un Uzņēmumu reģistru līdz 2024.gada 31.janvārim nodrošināt Vienotās autentifikācijas moduļa pilnveidošanu ar iespēju autentificēt publiskās pārvaldes iestāžu paraksttiesīgos pārstāvjus atbilstoši Publisko personu un iestāžu saraksta informācijai.  Noteikt, ka pilnveidoto Vienotās autentifikācijas moduli jāparedz uzsākt izmantot valsts informācijas sistēmās un risinājumos ar IKT pilnveidojumiem. Vides aizsardzības un reģionālās attīstības ministrijai IKT attīstības aktivitāšu saskaņošanas procesā koordinēt, lai pilnveidoto Vienotās autentifikācijas moduli izmanto valsts informācijas sistēmās un risinājumos.

